
Parlamentul  României
Camera Deputaţilor
Comisia pentru drepturile omului, culte şi problemele minorităţilor naţionale
	



Bucureşti,   26 mai 2020                                                                                                                                 Plx.478/2017                                                                                               
Nr. 4c-5/542/2017                                				                  	                                                                                                                                                                                                                                                                                                                                                                   

		
BIROULUI  PERMANENT 
AL
CAMEREI DEPUTAŢILOR

             

           Vă înaintăm alăturat RAPORTUL asupra Propunerii legislative privind consacrarea zilei de 15 Martie ca sărbătoare a comunităţii maghiare din România, trimisă spre dezbatere în fond Comisiei pentru drepturile omului, culte și problemele minorităților naționale, cu  adresa  nr. Plx. 478/2017 din 20 noiembrie 2017, înregistrată cu nr.4c-5/542 din 21 noiembrie 2017.
            În raport de obiectul şi conţinutul său, propunerea legislativă face parte din categoria legilor ordinare.


PREŞEDINTE

Deputat Iusein IBRAM                                                                      

     RAPORT 

asupra Propunerii legislative privind consacrarea zilei de 15 Martie ca sărbătoare a comunităţii maghiare din România


În conformitate cu prevederile art. 95 din Regulamentul Camerei Deputaţilor, Comisia pentru  drepturile  omului, culte  şi  problemele  minorităţilor  naţionale  a fost sesizată, cu adresa nr. Plx. 478/2017 din 20 noiembrie 2017, spre dezbatere în fond, cu Propunerea legislativă privind consacrarea zilei de 15 Martie ca sărbătoare a comunităţii maghiare din România, înregistrată cu nr.4c-5/542 din 21 noiembrie 2017.

Camera Deputaţilor este Cameră decizională, potrivit prevederilor art. 75 din Constituția României, republicată, și ale art.92 alin. (9) pct. 2 din Regulamentul Camerei Deputaților.
Consiliul Legislativ a avizat favorabil iniţiativa legislativă, conform avizului nr. 264/25.04.2017.
Comisia juridică, de disciplină și imunități a avizat negativ propunerea legislativă, conform avizului nr. Plx. 478/2017 din 17 decembrie 2019.
Guvernul României, prin punctul de vedere transmis cu adresa nr.696/DPSG din 06.05.2020, nu susține adoptarea inițiativei legislative.
Propunerea legislativă supusă dezbaterii are ca obiect de reglementare instituirea zilei de 15 Martie ca sărbătoare a comunității maghiare din România. În localităţile unde trăiesc persoane aparţinând comunităţii maghiare, autorităţile administraţiei publice locale şi judeţene, instituţiile publice pot organiza manifestări cultural-artistice dedicate acestei zile. Fondurile necesare acestor manifestări pot fi asigurate din bugetele locale ale autorităţilor administraţiei publice locale şi judeţene şi ale instituţiilor publice.
În conformitate cu prevederile art.61 și art.1271 din Regulamentul Camerei Deputaţilor, membrii Comisiei pentru drepturile omului, culte şi problemele minorităţilor naţionale au examinat  iniţiativa legislativă, în şedinţa online, din data de  26 mai 2020, fiind prezenți 15 deputați din totalul de 15 membri ai Comisiei.
În urma dezbaterilor şi a opiniilor exprimate, membrii Comisiei pentru drepturile omului, culte şi problemele minorităţilor naţionale, luând în considerare avizele menționate, punctul de vedere al Guvernului, adresa Academiei Române, precum și Nota Departamentului Legislativ din Camera Deputaților nr.4a/200 din 5.11.2018, au hotărât, cu majoritate de  voturi, să propună plenului Camerei Deputaţilor un raport de  respingere a Propunerii legislative privind consacrarea zilei de 15 Martie ca sărbătoare a comunităţii maghiare din România.
În raport cu obiectul şi conţinutul său, propunerea legislativă face parte din categoria legilor ordinare.






                      PREŞEDINTE,                                                                                                SECRETAR,
                            
             Deputat  Iusein IBRAM                                                                           Deputat Sergiu-Cosmin Vlad

